**โครงการการจ้างงานเยาวชน และการฝึกทำงาน (YETP)**

โครงการการจ้างงานเยาวชนและการฝึกทำงาน (YETP) ของกรมแรงงาน เป็นการให้บริการฟรีแก่นักศึกษาที่เพิ่งจบการศึกษา และมีตำแหน่ง/อาชีพที่หลากหลาย เพื่อให้นักศึกษาได้รู้ถึงความต้องการและความถนัดของตัวเอง ทั้งยังเป็นการสร้างทักษะและประสบการณ์ในการทำงาน ก่อนเข้าทำงานจริงอีกด้วย โดยโครงการนี้เปิดโอกาสให้นักศึกษาผู้ที่สำเร็จการศึกษาระดับในอนุปริญญาหรือต่ำกว่า ซึ่งมีอายุระหว่าง 15 – 24 ปี

ผู้เข้าร่วมโครงการ YETP นี้ ได้รับการฝึกงานโดย แต่ละรายจะได้รับการบริการขั้นพื้นฐานเป็นระยะเวลา 12 เดือน ในแต่ละรายจะอยู่ในความดูแลของนักสังคมสงเคราะห์ ซึ่งเป็นผู้คอยให้คำแนะนำ หรือแนะแนวด้านอาชีพและให้ความช่วยเหลือในช่วงตลอดการฝึก

สำหรับเยาวชนกับอาชีพพิเศษที่จำเป็นต้องเข้ารับการฝึกทำงาน เช่น ชนกลุ่มน้อย หลังจากได้รับการคัดเลือกเบื้องต้นแล้ว จะได้ขึ้นทะเบียนให้เข้าฝึกทำงานในหลักสูตรที่ฝึกให้โดยเฉพาะ หรือเข้ารับการฝึกทำงานในสถานที่ทำงานจริง (WPA) หรือการฝึกทำงาน (OJT) ตามที่ผู้ดูแลในแต่ละรายจะเป็นผู้แนะนำให้

**ลักษณะเด่นของ YETP**

**การแนะแนวอาชีพ**

* ผู้เข้ารับฝึกทำงานจะได้รับแนะแนวอาชีพเป็นรายบุคคล และภายหลังการทำงาน จากนักสังคมสงเคราะห์มืออาชีพ

**มีการฝึกอบรมก่อนเข้าทำงานจริง**

* จัดหลักสูตรฟรีให้ก่อนการเข้าทำงาน โดยมีหลักสูตรการหางาน และทักษะความสัมพันธ์ระหว่างบุคคล หรือทักษะอื่นๆ เช่น ทักษะการใช้คอมพิวเตอร์และทักษะเฉพาะด้านงานอุตสาหกรรม ผู้เข้าร่วมตามหลักสูตรดังกล่าว ตั้งแต่ 80% ขึ้นไปจะได้รับค่าฝึกอบรมตามวันอบรมจริง วันละ 70 เหรียญฮ่องกง

**การฝึกทำงาน (OJT) ในลักษณะการทำงานแบบเต็มเวลา / ล่วงเวลา**

* ผู้เข้ารับการฝึกทำงานจะมีสถานะเป็นพนักงาน และมีค่าจ้างเป็นเวลา 6 – 12 เดือน นายจ้างจะแต่งตั้งบุคลากรที่มีประสบการณ์เป็นพี่เลี้ยงและให้คำแนะนำเกี่ยวกับงานที่ทำด้วย
* ผู้เข้ารับการฝึกทำงานจะสามารถสมัครเรียนหลักสูตรเกี่ยวกับทักษะอาชีพ และจะได้รับเงินช่วยเหลือเป็นค่าเรียนและค่าสอบ ถึง 4,000 เหรียญฮ่องกง

**การฝึกทำงานในสถานทำงานจริง (WPA)**

⦁ ผู้เข้ารับการฝึกทำงานในสถานทำงานจริงจะไม่มีสถานะเป็นพนักงาน แต่เป็นการฝึกเพื่อหาประสบการณ์

เป็นระยะเวลา 1 เดือน

⦁ เมื่อสิ้นสุดการฝึกทำงานแล้ว ผู้เข้าฝึกจะได้รับค่าเบี้ยงเลี้ยงฝึกทำงานเป็นเงิน 5,800 เหรียญฮ่องกง

**ติดต่อสอบถาม**

สายด่วน : โทร 2112 9932

เว็บไซต์ : [www.yes.labour.gov.hk](http://www.yes.labour.gov.hk) (ผู้สมัครอายุตั้งแต่ 18 ปีขึ้นไป สามารถลงทะเบียนออนไลน์ได้)

อีเมล์ : enquiry@yes.labour.gov.hk